شەفەق نیوز/ سەرچەوەیگ ئەمنی، ئمڕوو یەکشەممە،
خەوەردا لە کوشیان ٤ مەدەنی وە دوو رویداو جیاجیا لەبان ری بەغدا-کەرکوک ناوبەین سەڵاحەدین
و کەرکوک.
سەرچەوەگە ئەرا ئاژانس شەفەق نیوز وت: ٣ مەدەنی
لەبان ری کەرکوک – بەغداد ناوبەین سەڵاحەدین و کەرکوک وە رویداویگ هاتوچو ناوبەین ماشینیگ
جکسارە و ماشینیگتر و سزیانی وەتەواوی گیانیان لەدەسدان.
وتیش: تیمەیل فریاکەفتن و وەرگری شارستانی رەسینە
شوین رویداوەگە و ئاگرەگە کپەوکردن و تەرمەیل ئەرا خەسخانە کلکرد.
لە رویداویگتر، وەگورەی خود سەرچەوەگە، کوڕیگ
لە تەمەن ١٠ ساڵان وە رویداویگ تلیان وە ماشینیگ بارهەڵگر لەبان ری بەغدا-کەرکوک نزیک
ئاوای عەسریە لە دەورگرد دووزخورماتوو گیانی لەدەسدا، و دیاری کرد ک کوڕەگە خەڵک ئاوای
مەفتول بوی.
وتیش: تەرم کوڕەگە ئەرا پزشک دادوەری بریا،
و دەسەڵاتەیل هاتوچو لێکۆڵینەوە لە رویداوەگە واز کردن.
